Lambrósch Arzân

Al Lambrósch Arzân  (Lambrusco Reggiano in italiân) l’é un vèin a DOC e la  só produsiòun l’é permésa ind la pruvîncia ed Rèz.

 Carateréstichi dal Lambrósch Arzân 

culōr: da roṣè a rubèin vîv-spóma fîna cun andamèint lòngh.
udōr: mìa indiferèint e carateréstich.
savōr: sót, amâbil o dōls, al fréz, mìa trôp sostgnû, armuniôṣ, frèsch e mìa indiferèint, carateréstich.

Óvi druvêdi


Lambrósch Mèister: 85.0% -  100.0%
Lambrósch Marân: 85.0% -  100.0%
Lambrósch Muntréch: 85.0% -  100.0%
Lambrósch Salamèin: 85.0% -  100.0%
Ansâlota: 0.0% -  15.0%

 La D.O.C. dal Lambrósch Arzân 

Al 22 lój 1971 al Lambrósch Arzân a'gh vîn arcgnusûda, per mèz 'd un decrēt  ed l'alōra Presidèint ed la Repóblica, la denominasiòun d’urégin Lambrusco Reggiano, e, ind l’ istès mumèint, a vînen apruvêdi al règoli ch’ el riguêrden.
La denominasiòun la gh’à la mîra ed qualifichêr al j òvi e i ralatîv vèin prodòt ind la zôna pruvincêla, bèle cgnusû e stimê fîn da l'antichitê. A sté prupôṣit  la fésa ‘na sfîlsa ed règoli bèin spieghêdi, e al produtōr al dêv per fôrsa adatêres, in manēra che al prodòt al sia bèin  spieghê e arcgnusû al consumadōr.
Al contròl dal rispèt dal règoli per prutēṣer la carateréstica di prodòt l’é cunsgnê a ‘d un èint a pôsta, ânca ló nê int al 1971, e adèsa ciamê Consorzio per la Tutela dei vini "Reggiano" e "Colli di Scandiano e di Canossa".
Dal 26 novèmber 1996, difâti, la DOC Lambrusco Reggiano la câmbia nòm e la dvèinta semplicemèint Reggiano, cun la preşèinsa ed nōv genér ed vèin in pió dal Lambrósch.

 Cumpagnamèint cunsiliê 

Al Lambrósch Arzân al va servî zōven, al va ‘d bû ind la premavèira dôp ed la vendèmia, a’s cumpâgna perfetamèint a la cuṣèina tradisionêla arzâna oséja: lasâgni, lès, zampòun, cudghîn e salóm. Al va servî frèsch (16°) e sturacê al mumèint.

Citasiòun dal sît dal : Consorzio Vini Reggiani

 Zôna ed produsiòun 

Albinèa, Bagnōl in Piân, Baîṣ, Bibiân, Burèt, Bresèl, Cadelbôsch ed Sōver, Campagnōla, Campéṣen, Canòsa, Carpnèida, Caşalgrând, Castlarân, Castelnōv ed Sòt, Guastâla, Queriêgh, Curèz, Fâbrich, Gatâtich, Gualtēr, Muntèc, Nuvalêra, Puvî, Rèz, Quâter Castē, Rezōl, Ré Salṣêr, Rôl, Rubēra, Sân Martèin, Sânt'Ilâri, Scandiân,Vsân, Viân.

Colegamèint d'ed fōra 

Sît  dal Consorzio Vini Reggiano

Categoria:ER_CUCINA
Categoria:Vëin